สวัสดีครับ ได้รับผลกระทบจากบริษัทกลางซอย ถอยรถขนาดใหญ่เข้ากลางซอย เปิดเสียงไซเรนดังจนตื่น เวลาก่อน 6 โมงเช้าเล็กน้อย ผมได้โทรแจ้ง 191 ประมาณ 5 ครั้ง เพื่อให้ตักเตือน แต่ยังไม่ดีขึ้น ไม่มีที่พึ่งอื่นจึงลองแจ้งมาทางกทม. รถคันดังกล่าวขนาดใหญ่มากและจะจอดรับสินค้าเข้ารถจนถึงช่วงสายวันอาทิตย์เป็นประจำ เคยพบว่าทำในวันอื่นด้วยแต่ไม่แน่ไม่นอน รถจะบนถนนสาธารณะในซอยหนึ่งเลน หากมีรถสวนกันมากก็จะทำให้เกิดปัญหารถติดตามมาได้ บริษัทดังกล่าวมีอาคารตึกแถวสีขาวครีมติดกันหลายคูหา กั้นพื้นที่จอดรถด้านหน้าของตนเป็นลานกว้างขนาดใหญ่ทั้งยังเบียดบังผิวถนนสาธารณะให้แคบลงและส่งผลต่อการสัญจรสวนทางกันให้ยากขึ้น ขอความกรุณาช่วยแก้ปัญหานี้ด้วยจักเป็นพระคุณอย่างสูง ผมไม่แน่ใจว่าเดิมรถเข้าจากหลังซอยหรือเริ่มในเวลาสายกว่านี้หรือไม่ แต่ปัญหาเสียงดังรบกวนดังกล่าวเริ่มเกิดขึ้นในปีนี้ครับ ขอบพระคุณเป็นอย่างสูงครับ